**แบบฟอร์มการเขียนแบบถอดประสบการณ์การเรียนรู้ ด้าน การทำนุบำรุงศิลปวัฒนธรรมและสิ่งแวดล้อม**

**1. ชื่อ-สกุล ผู้เล่าเรื่อง**  ดร.เจริญวิชญ์ หาญแก้ว คณะวิชา/หน่วยงาน วิศวกรรมศาสตร์ ภาควิชาวิศวกรรมสิ่งแวดล้อม

**2. ชื่อ-สกุล ผู้บันทึก** ดร.สถาพร คำหอม คณะวิชา/หน่วยงาน วิศวกรรมศาสตร์ ภาควิชาวิศวกรรมเคมี

**3. บทบาท หน้าที่และความรับผิดชอบของผู้เล่าเรื่อง**

อาจารย์ผู้สอนภาควิชาวิศวกรรมสิ่งแวดล้อม

**4. เรื่องที่เล่า**

รักสิ่งแวดล้อมของบ้านตนเอง

**5. ความเป็นมาของเรื่องที่เล่า**

อาจารย์ได้สอนวิชาชีวิตและสิ่งแวดล้อม ซึ่งในความจริงวิชานี้ก็มีจุดประสงค์โดยตรงที่จะทำให้ผู้เรียนตระหนักถึงความสำคัญของสิ่งแวดล้อมอยู่แล้ว แต่ความยากอยู่ตรงที่การคิดวิธีการสอนให้บรรลุผลสำเร็จจริงๆ ซึ่งคงไม่ใช่แค่การมานั่งบอกให้ทำแบบนี้แบบนั้น ดังนั้นอาจารย์จึงได้ปรับรูปแบบการสอนที่ช่วยส่งเสริมให้ผู้เรียนได้เกิดความรู้สึกรักในสิ่งแวดล้อมอย่างแท้จริง

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

ประโยคที่อาจารย์ใช้เป็นแก่นของการสอนคือคำว่า “กระบวนการคิด” โดยในการมอบหมายชิ้นงานของอาจารย์ จะให้โจทย์เป็นภาพกว้างเพื่อให้ผู้เรียนได้ใช้ความคิดในการทำชิ้นงานนั้นเยอะๆ ระบบการสอนของอาจารย์จะแบ่งออกเป็น 3 ส่วน คือ 1.ขั้นต้น คือ เริ่มจากให้ผู้เรียนสำรวจและสังเกตสิ่งแวดล้อมใกล้ตัว ภูมิลำเนาตนเอง ที่อยู่อาศัยของตนเอง ตรงส่วนนี้จะทำให้สามารถเห็นอะไรบางอย่างที่บางครั้งอาจละเลยไป จากนั้นให้ลองคิดวิธีการนำเสนอสิ่งแวดล้อมของตนเองให้เพื่อร่วมชั้นเรียนได้รู้ร่วมกัน 2.ขั้นกลาง คือ การสอนเนื้อหาวิชาไปพร้อมๆกับสิ่งแวดล้อมของผู้เรียนแต่ละคน ซึ่งจะทำให้เกิดความเข้าใจมากยิ่งขึ้น 3.ขั้นปลาย คือ การปลูกฝังการอยู่ร่วมกัน โดยใช้การทำงานกลุ่ม เพื่อสรุปปัญหา แนวทางแก้ไข ข้อดีข้อเสีย ของสิ่งแวดล้อมของแต่ละคน

การประเมินผลของอาจารย์ 1.ใช้การส่งชิ้นงานเป็นคลิปวีดีโอการลงสำรวจสิ่งแวดล้อมโดยเน้นให้เห็นหน้าผู้เรียนทุกคนที่ทำงานชิ้นนั้น 2.การส่งรายงานกลุ่มโดยให้ตระหนักถึงความมีจริยธรรมในการเขียนรายงานโดยต้องอ้างอิงทุกแหล่งข้อมูลที่หยิบยกมา 3.การให้คะแนนตนเองของผู้เรียน เพื่อให้เกิดการยอมรับในความจริง ยอมรับตนเอง และยอมรับผู้อื่น

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

ทุกคนจะมีความรักในบ้านของตนเองอยู่แล้ว ดังนั้นการสร้างจิตสำนึกที่ดีต่อสิ่งแวดล้อมในบ้านของเราเองจะเป็นจุดเริ่มต้นที่ดี